AksaraLLM/aksara-bahasa-daerah-v1 huggingface dataset:
Alicia Augello Cook (lair tanggal 25 Januari taun 1981), kawentar kaceluk Alicia Keys, dhèwèké iku  paraga wédok, prodhuser musik, panganggit lagu, pianis, lan penyanyi. Keys gebyakaké album debut karo J Records, Sadurungé duwé tawaran rekaman pisanan karo Columbia lan banjur Arista Records. Album debut Keys ya iku, Songs in A Minor, nampa kasuksèsan, kadol punjul 12 yuta kasèt ing saindhenging donya. Dhèwèké dadi artis anyar lan artis R&B sing paling suksès ing taun 2001. saka Album debut Keys nampa lima panghargian Grammy Awards ing taun 2002, kalebu Best New Artist lan Song of the Year kanggo lagu "Fallin'", dhèwèké dadi artis Amérika angka 2 sing nampa lima panghargian Grammys ing sabengi. Album studio angka 2 dhèwèké judhulé, The Diary of Alicia Keys, digebyakaké ing taun 2003 lan uga nampa kasuksèsan ing saindhenging donya, kadol 8 yuta kasèt. Saka album iku Keys nampa papat panghargian Grammy Awards ing taun 2005. uga ing taun iku, dhèwèké gebyakaké album live pisanan judhulé, Unplugged,sing debuté dadi peringkat siji ing Amérikah Sarékat. Dhèwèké dadi penyanyi wédok pisanan sing album debuté dadi peringkat siji sawisé Nirvana ing taun 1994.

Diskografi 
 Songs in A Minor (2001)
 The Diary of Alicia Keys (2003)
 As I Am (2007)
 The Element of Freedom (2009)
 Girl on Fire (2012)

Tur Konsèr 
 Songs in A Minor Tour (2001–2002)
 The Verizon Ladies First Tour (2004)
 Diary Tour (2005)
 As I Am Tour (2008)
 Freedom Tour (2010)
 Piano & I: An Intimate Evening with Alicia Keys and Her Piano (2011)
 Set the World on Fire Tour (2013)

Filmografi

Rujukan 

Lair 1981
Aktris Amérika abad angka 21
Wong urip
Artikel Wiki Mrebawani
Elizabeth Chase "Lizzie" Olsen (lair tanggal 16 Fèbruari taun 1989) ya iku paraga wédok saka Amérika. Dhèwèké kawentar amarga perané ing filem Silent House (2011), Liberal Arts (2012), Godzilla (2014), Avengers: Age of Ultron (2015) and Captain America: Civil War (2016). lan uga perané ing filem Martha Marcy May Marlene (2011), dhèwèké dinominasikaké ing akèh panghargian kalebu Independent Spirit Award for Best Female Lead. Elizabeth iku adhiné paraga wèdok lang desianer fashion Mary-Kate Olsen lan Ashley Olsen.

Filmografi

Panghargian lan Nominasi

Rujukan 

Lair 1989
Aktris Amérika abad angka 21
Wong urip
Artikel Wiki Mrebawani
Thomas-Alexandre Davy de la Pailleterie utawa dikenal minangka Alexandre Dumas ya iku Jendral Prancis nalika Revolusi Prancis lan perang Napoleon.
Dhèwèkeé lair ana Saint-Domingue (saiki Haiti), tanggal 25 Maret 1762.
Séda ana Villers-Cotterêts, Prancis, tanggal 26 Fèbruari 1806.

Dhèwèké ya iku bapaké sastrawan, Alexandre Dumas, père.

Latar Wuri
Dhèwèké ya iku anak batur tukon lan priyayi Prancis.
Bapaké asma Antoine, ora sugih tur iya ora sregep.
Pak liké sugih, tani sregep kang dodolan gula lan batur tukon ana Monte Cristo.

Taun 1775, Antoine lelayar ing Prancis kanggo ngeklaim warisan kulawarganeé, nggadhekake anaké (Thomas-Alexandre Davy de la Pailleterie) nèng perbudhakan kanggo tuku tikèt.
Sawisé ngeklaim, Antoine nylametaké gelar lan warisané kanggo anaké, kang teka Prancis pungkasan 1776, kang kacathet minangka "budak Alexandre".

Cathetan suku

Pranala njaba 
Biografi ana britannica.com
Laman web Independent.co.uk

Jendral
Prancis
Artikel Wiki Mrebawani
Dhadhap srep iku salah sawijing kang kalebu ing suku Papilionaceae. Wit dhadhap srep iki rada gedhè kanthi dhuwuré bisa 22 mèter. Pang wité lunyu kang wernané ijo pucet. Godhongé sang saya gedhé tumuju pucukan. Kadang kala, bisa uga awujud bunder kanthi pucukan lincip. Wit dhadhap srep kembangé mekar ing mangsa rendheng, sajeroning sasi Oktober nganti Dhésèmber. Akèh-akèhé, wit iki tuwuh ing alas-alas dhuwur, antarané jarak 300-1500 mèter dhuwuré saka sagara. Sanajan ora lumrah ditandur wong ing ngomah, nanging godhong dhadhap duwèni khasiat kang akèh kanggo manungsa. Kaya déné, kulit pang kang isih enom bisa kanggo tamba masuk angin lan lara panas. Yèn, banyu kang metu saka pangé bisa kanggo ngresiki mripat. Ora mung kuwi, godhongé uga bisa kanggo ngurangi lara sabubaré haid wong wadon. Sabanjure, bisa kanggo nambah banyu ASI sawisé nglairaké.

Cathetan suku 

Wit
Skala Z iku siji skala ing sepur modèl kang ukurané ana 1:220. Skala iki ditepungaké déning firma Märklin saka Jerman ing taun 1972 lan nganti saiki salah siji kang cilik dhéwé. Sawijining ril iku ambané ana 6,5 mm. Lokomotif-lokomotifé bisa lumaku dhéwé lan dinamoné owah olèh daya listrik 1-10 Volt DC.

Skala iki dijenengaké Z amarga nalika digawé Märklin nganggep manawa ora bakal ana skala kang luwih cilik manèh. Z iku aksara pungkasan sajeroning abjad Latin.

Pranala njaba 
 Sawijining wong Finlandia sing nggawé rancangan susunan ril ing skala Z sing gedhéné namung saméja kopi waé

Sepur modèl
Aborsi utawa bruwati ya iku rampunging metengé wong déning ngilangi sawiji janin utawa èmbrio sadurungé janin iku mau panggah bisa urip ing njaba rahim. Sawiji aborsi kang kedadéan kanthi spontan uga diarani keluron. Aborsi bisa sengaja kedadéan lan banjur diarani induced abortion, utawa arangé diarani "induced miscarriage" / (keluron kanthi sengaja). Tembung aborsi iku asringé digunakaké mung kanggo negesi induced abortion. Procedur kang persis sawisé janin isih bisa panggah bisa urip ing njaba rahim diarani "ngakiri meteng tuwa".

Nalika diolèhaké déning ukum lokal, aborsi ing nagara maju iku salah sawijining prosedur paling aman ing donya kedokteran. Metodhe-metodhe modhèren nggunakaké usada utawa operasi kanggo aborsi. Obat kang jenengé mifepristone dicampur karo prostaglandin dadi obat kang padha aman lan èfèktifé kaya operasi nalika meteng ing trimèster kapisan, kapindho, lan paling akir. Pil KB, kang awujud kaya ta kapsul utawa piranti intrauterine, bisa digunakaké langsung sawisé aborsi. Nalika dilkuaké kanthi sah lan aman, induced abortions ora munggahaké résiko masalah fisik utawa mental jangka suwé. Kuwalikané, aborsi kang ora aman njalari matiné 47,000 manungsa lan 5 yuta manungsa lumebu rumah sakit saben taun. World Health Organization (WHO) nyaranaké aborsi kang aman lang sah supaya bisa dianakaké kanggo kabèh wong wédok.

Kira-kia ana 56 yuta aborsi kedadéan saben taun ing donya, kang kurang saka setengahé dilakuaké kanthi ora aman. Angka aborsi owah sithik antara taun 2003 lan 2008, kang sadurungé mudhun paling ora rong dékade kapungkur amarga aksès kanggo kulawarga berencana lan pil kb munggah. Ing taun  2008[update]
, 40% saka wong wédok ing donya iki dhuwé aksès kanggo aborsi kang sah tanpa winatesan alesan. Nagara-nagara kang ngolèhaké aborsi dhuwé watesan-watesan kang béda-béda gumantung marang enom-tuané metengé wong supaya aborsi bisa dilakuaké.

Rujukan

Citations

Cathetan 

Articles containing potentially dated statements from 2008
All articles containing potentially dated statements
Artikel Wiki Mrebawani
Ing ngembanging manungsa, sawiji janin ngèlmiahé diarani fètus utawa foetus (; wujud jamaké fetuses utawa foetuses) ya iku mangsané manungsa kang durung lair antara kaanan embrionik lan lairé. The fetal stage of ing pamngembangan condong kaanggep minangka awal saka umur meteng sewelas minggu, i.e. sangang minggu sawisé fèrtilisasi. Ananing, ing istilah-istilah biologis, pangembangan sadurungé lair ya iku sawiji kontinum, tanpa anané fitur pariséda kang mbedakaké sawij embrio saka sawiji fètus. Panganggo tembung "fètus" lumrahé nyirataké manawa sawiji embrio uwis ngembang tekan kaanan kang bisa dikenali mingangka manungsa; Ing wektu iki racaké uwis ing minggu kesanga sawisé fertilisasi. Sawiji janin iku uga ditandani déning anané kabèh organ-organ awak manungsa kang utama, sanajan durung dadi tenanan lan uwis fungsional lan sawenèhé durung keprénah ing laladan anatomis akhiré.

Ètimologi 
Tembung fètus (jamaké fetuses) ya iku saka tembung basa Latin fētus (“anak”, “ngalairaké”, “lairé anak”). Ngéjané tembung iku ing bas-basa inggris Britania, inggris Irlandia, lan nagara-nagara persemakmurané ya iku foetus, kang uwis digunakaké paling ora awit taun 1594.  Anané pangowahan iku mau minangka hiperkorèksi kang adhedhasaré etimologi kang ora pener (i.e. amarga èlmu kang kurang bab basa Latin) kang baka mulani sawiji klèron déning Isidore of Seville ing taun 620 sawisé masèhi. 
Sepèlan iku mau sawiji wujud kang paking umum ing akèhakèhé nagara persemakmurna, kejaba ing kasusastran mèdis, babagan kang tembung fètus digunakaké. Sepèlan tembung fètus kang asli lan akurat etimologiné digunakaké ing Kanada lan Amérikah Sarèkat. Sabanjuré, fètus saiki dadi sepèlan kang baku ing basa Inggris ing donya jurnal-jurnal mèdis. Sepèlan faetus mung digunakaké mbiyèn.

Pangembangan

Minggu angka 9 nganti angka 16 

Kanggo manungsa, mangsa fètus anyak ing awaling minggu kasanga. Anyaking mangsa fètus, janin lumrahé kira-kira  dawané saka pucuk tekan bonggol, lan boboté 8 grams. Ukuran endhas janin iku mau setengahé ukuran janin iku. Owahané fètus kang persis kaya napas iku perlu kanggo ngerangsang pangembanganing paru-paru, dudu kanggo narima oksigèn. Jantung, tangan-tangan, sikil, utek lan organ-organ liyané uwis ana, nanging mung ing awaling pangembangan lan dhuwé gawéan kang minim. Piranti kelaminé fètusé anyak mujud lan plasèntané dadi fungsional nalika minggu kasanga.

Ing wektu iki ing prosès pangembangan, owah-owahé janin kang ora bisa dikuwasani lan twitches kadadéan monangka otot-otot, utaké, lan sawenèh dalan-dalané anyak thukul.

Rujukan 

Biologi perkembangan
Artikel Wiki Mrebawani
Cèt kuku (uga diarani pernis kuku) iya iku sawiji dat pernis sing nguparengga lan nglindungi lèmpèng kuku.  Campuran dat-dat supaya dadi cèt kuku uwis digonta-ganti ping pirang-pirang kanggo mungghaké èfèk-èfèk dekoratif lan neken résiko mlekah utawa ngelothok. Cèt kuku dumadi larutané polimer organik lan sawenèh komponèn liyané, gumantung marang mèrèké.

Sajarah 
Cèt kuku baka mulané ing China, lan panganggoné bisa dilacak tekan taun 3000 sadurungé masèhi. Kira-kira taun 600 sadurungé masèhi, nalika dinasti Zhou, radya griyané remené sing warna emas lan pérak. Nanging, warna abang lan ireng akhiré nggantèkaké warna-warna metalik iku mau minangka warna favorité para bangsawan. Nalika dinasti Ming, cèt kuku iku asringé kagawé saka campuran sing kalebu lilin tawon, putihan endhog, gélatin, tèrès saka jangan-janganan, lan dèrès Arab.

Ing nagara Mesir, masarakat ing tataran sosial sing ngisor nganggo warna-warna sing pucet, kamangka masarakat ing tataran sosial sing dhuwur ngecèt kuku-kukunè nganggo sing wernané soklat sing rada abang, nganggo henna. Cèt kuku uga dimudengi manawa prosès ndadèkaké firaun-firaun supaya dadi mumi nyakup ngecèt kuku-kukuné nganggo henna.

Wektu gantiné abad angka 9, kuku diwernani nganggo lenga abang sing ana aromané, lan dicèt utawa dikilapaké. Ing abad angka 19 lan awal abad angka 20, uwong-uwong luwih remen dicèt tinimbangé digambar nganggo campuran bubuk cèt lan krim-kirm ing dhuwur kuku-kukuné, banjur dikilapaké nganti mencling. Salah sawijing produk cèt kuku didhol saiki ya iku pasta cèt kuku Graf's Hyglo.

Rujukan 

Kosmètik
Artikel Wiki Mrebawani
Willie Hugh Nelson () ya iku penyanyi/kang ngréka lagu musik country Amérika Sarékat kang uga dadi penulis, penyair, aktor, lan aktivis. Piyambaké kuwi anaké Myrle Marie lan Ira Doyle Nelson kang kerja dadi montir lan nduwé omah biliar. Piyambaké wis gawé lagu wektu umuré isih 7 taun lan wis main ndhik band lokal wektu umuré 9 taun. Wiwit ndhik sekolah menengah Nelson wis kerja dadi disc jockey ndhik stasiun radio lokal. Piyambaké uga dadi DJ ndhik radio KHBR Hillsboro, Texas, lan sabanjuré KBOP ndhik Pleasanton, Texas, Nelson nyanyi ndhik bar-bar honky tonk ana ing enggon kono.
Nelson lulus teka Abbott High School taun 1951. Piyabaké gabung karo Angkatan Udara Amérika Sarékat ndhik taun kang padha, nanging sawisé 9 wulan piyambaké dibebastugasné amarga nduwé masalah ndhik boyoké.

Cathetan sikil

Penyanyi Amérika Sarékat
Musisi
Lair 1933
Artikel Wiki Mrebawani
Tracy-Ann Oberman (Tracy Anne Oberman lair tanggal 25 Agustus taun 1966 ing Brent, London Gedhé) dhèwèké iku paraga wédok ing radio, téater, lan tèlèvisi saka Inggris. Dadi kawentar nalika main dadi Chrissie Watts ing BBC1 soap opera EastEnders saka 2004–2005. Dhèwèké uga dadi panulis, Oberman uga duwé kontribusi ing akèh skètsa radio lan ing taun 2008 dadi ko-panganggit karo Diane Samuels sing nampa critical acclaim judhulé Three Sisters on Hope Street. Ing taun 2010 dhèwèké nulis lan mbintangi paraga Catherine Tate ing BBC Radio 4 judhulé Bette and Joan and Baby Jane lan ing taun 2012 nulis ing BBC Radio 4 play Rock and Doris and Elizabeth. Ing taun 2015 dhèwèké nulis lan mbintangi pérangan angka 3 saka trilogi Hollywood ing BBC Radio 4 judhulé Mrs Robinson, I Presume, barengan karo John Simm lan Kevin Bishop. Oberman iku kolumnis regulèr kanggo koran The Guardian ing taun 2007.

Panghargian

Krèdit

Téater

Radio

Tèlèvisi

Filem

Tulisan

Rujukan 

Lair 1966
Wong urip
Artikel Wiki Mrebawani
Zendaya Maree Stoermer Coleman (lair tanggal 1 Sèptèmber taun 1996), dikenal kanthi jeneng Zendaya, dhèwèké iku penari, penyanyi, lan paraga wédok saka Amérika. Ing taun 2010 dhèwèké mbintangi sitkom Disney Channel judhulé Shake It Up minangka Rocky Blue. Dhèwèké uga mbintangi  filem loro lan ing salah siji saka filem iku dhèwèké dadi paraga baku, ya iku ing filem Frenemies minangka Halley Brandon. She uga dadi pangisi swara karakter Fern ing filem Pixie Hollow Games. Dhèwèké uga tampil ing filem Good Luck Charlie minangka Rocky Blue lan filem gabungan saka Good Luck Charlie lan Shake It Up sing judhulé Charlie Shakes It Up. Dhèwèké uga tampil ing PrankStars dadi dhèwèké dhéwé ing episode "Walk The Prank" lan ing A.N.T. Farm minangka Sequoia Jones ing episode "Creative ConsultANT."

Nominasi lan panghargian

Filmografi

Diskografi 
 Zendaya (2013)

Tur 
 Swag It Out Tour (2012–13)

Rujukan 

Lair 1996
Aktris Amérika abad angka 21
Wong urip
Artikel Wiki Mrebawani
Kenneth Ray "Kenny" Rogers ( - 2020) ya iku penyanyi musik country Amérikah Sarékat kang ngerangkep dadi kang ngréka lagu, fotografer, prodhuser rekaman, aktor, lan pengusaha.

Wis atusan paghargian ndhik babagan misik lan djalmo manungsa kang diéntukné, uga panghargian teka Academy of Country Music, Country Music Association lan American Music Awards sarta Grammy Awards. Jajak penemu USA Today lan People milih Kenny Rogers dadi Penyanyi Favorit ing salawas-lawase.

Kenny Rogers asring akting ndhik layar amba lan filem serial televisi, kalebu peran utama ndhik serial Kenny Rogers as The Gambler lan MacShayne.

Kenny Rogers kuwi anak kepapat teka 7 tunggal. Bapaké ya iku tukang kayu kang jenengé Floyd Rogers lan ibuné Lucille ya iku perawat. Rogers lulus teka Sekolah Menengah Atas Jefferson Davis ndhik Houston. Miturut akta lahiré, jeneng tengahé ya iku Ray lan jenengé asring ditulis ndhik kreditasi filem dadi Kenneth Ray Rogers.

Cathetan sikil

Penyanyi Amérikah Sarékat
Musisi
Lair 1938
Artikel Wiki Mrebawani
Sylvester Gardenzio Stallone (/stəˈloʊn/; Basa Itali: [ɡarˈdɛntsjo stalˈloːne]; lair tanggal 6 Juli taun 1946) dhèwèké iku paraga lanang, panganggit naskah, prodhuser, lan sutradhara saka Amérika. Dhèwèké iku kawentar amarga dadi peran ing filem laga Hollywood, petinju jenengé Rocky Balboa, karakter utama ing sèri filem Rocky sing cacahé 7 saka taun 1976 tekan 2015; dadi prajurit kanthi jeneng John Rambo ing filem Rambo sing cacahé ana papat, digebyakaké antarané taun 1982 tekan 2008; lan Barney Ross ing filem The Expendables cacahé telu saka taun 2010 tekan 2014. Dhèwèké dadi panganggit naskah lan ko-panganggit naskah ing punjul 14 filem ing waralaba telu sing béda-béda, lan dadi sutradhara ing akèh filem.

Filem 

 Rambo First Blood
 Rocky
 The Expendables
 Escape Plan

Rujukan 

Lair 1946
Wong urip
Artikel Wiki Mrebawani
Isang Modapaking SHeyt, OBE (ah talaga ba? pakyu)dhèwèké iku paraga lanang, panganggit, prodhuser, komedian, lan pranata cara ing tèlèvisi. Dhèwèké saiki dadi pranata cara ing Hindi kita papatahimikin James Corden, acara dhiskusi ing tengah wengi saka tèlèvisi CBS.

Filmografi

Filem

Tèlèvisi

Téater

Gim vidéo

Vidéo musik

Panghargian lan Nominasi

Rujukan 

Lair 1978
Wong urip
Artikel Wiki Mrebawani
Sage Moonblood Stallone (lair tanggal 5 Mèi taun 1976 –  13 Juli taun 2012) ya iku paraga lanang, sutradhara, prodhuser, lan distributor filem saka Amérika; lan uga anaké Sylvester Stallone.

Filmografi

Rujukan 

Lair 1976
Pati 2012
Artikel Wiki Mrebawani
Rosie Alice Huntington-Whiteley (lair tanggal 18 April taun 1987) dhèwèkéiku modèl lan paraga wédok saka Inggris. Dhèwèké kawentar amarga makarya ing kumpeni  Victoria's Secret lan dadi sawijining modèl mèrek "Angels", lan dhèwèké uga makarya ing Burberry dadi modèl mèrek parfumé taun 2011 "Burberry Body", lan uga makarya ing M&S.

Pindah ing paraga filem, dhèwèké dikenal nalika dadi peran pambiyantu minangka Carly Spencer ing filem Transformers: Dark of the Moon taun 2011, sèri angka 3 saka sèri filem Transformers, lan dadi The Splendid Angharad ing filem Mad Max: Fury Road (2015).

Filmografi

Panghargian

Rujukan 

Lair 1987
Wong urip
Artikel Wiki Mrebawani
Vogelpark Olching ngadhèg ana ing kutha München utawa diarani Munich. Kebon raja iki duwé koléksi manuk Vogelpark Olching duwé pertalan tembung Vogel, manuk, lan Olching iku jenèng kutha alit anan ing sisih lor kutha Munich. Olching duwé manèka warna kolèksi spésiès manuk ing dunya pérangan lor. Tuladhané ya iku manuk-manuk wulu kandhèl, manuk cucuk amba, lan manuk priwitan utawa manuk swara mèrdu

Cathetan

Pranala njaba 
Kaca wéb saka Vogelpark Olching

Papan wisata kutha Munich
Artikel Wiki Mrebawani
Yves Henri Donat Mathieu-Saint-Laurent (; 1 August 1936 – 1 June 2008), kaloka minangka Yves Saint Laurent, ya iku sawiji fèsyen desainer saka Prancis, lan diajèni minangka salah sawijining panggedhé ing sujarah fèsyen. Ing taun 1985, Caroline Rennolds Milbank nulis manawa, "Sawiji desainer sing paling kerep dipuja-puja lan paling mangaribawani ing punjul selawé taun kapungkur, ya iku Yves Saint Laurent, ngutang budi marang dhèwèké sing uwis njalari mundhaké utawa lairé manèh fèsyen couture saka matiné ing taun 60an lan akhiré nggawé fèsyne ready-to-wear dadi kajèn." Dhèwèké iku uga dipuja amarga uwis ngenalaké setèlan tuksedo kanggo wanita lan kaloka amarga panggoné rujukan kabudayan saka njaba Éropah ing klambi-klambi gawéané, lan modèl-modèl sing dudu kulit putih.

Awal kauripané 
Yves Henri Donat Mathieu-Saint-Laurent lair ing tanggal 1 Augustus taun 1936, ing kutha Oran, Algeria, ing pangkuané Charles lan Lucienne Andrée Mathieu-Saint-Laurent. Dhèwèké gedhé ing sawiji villa pinggiré Sagara tengah karo adhi-adhi wédoké, jenengé Michèle lan Brigitte. Yves remen ngremit bonéka-bonéka kertas, lan nalika nom-nomané dhèwèké uwis ngedesain gaun-gaun kanggo ibu lan adhi-adhiné. Nalika umuré uwis 17 taun, Saint Laurent pindhah menyang kutha Paris lan nggolèk èlmu ing Chambre Syndicale de la Haute Couture. Ana kono, desain-desainé dhèwèké kanthi rikat digandrungi. Michel De Brunhoff, sawiji pambesut majalah French Vogue, ngenalaké Saint Laurent marang desainer Christian Dior, panggedhé ing donya fèsyèn. "Aku kepranan marang Dior," Saint Laurent banjur èling ing umur tuané ngomong mangkono. "Aku ora bisa ngomong ing ngarepé dhèwèké. Dhèwèké ngajari aku dhasar-dhasaré karya seniku saiki. Apa sing kedadéan sawisé iku, Aku ora bakal lali taun-taunku bareng dhèwèké." Amarga tuntunané Dior, gagragé Saint Laurent banjur lanjut mateng lan bisa nampa gumatiné kritik.

Rujukan 

Lair 1936
Pati 2008
Artikel Wiki Mrebawani
Gianni Versace (, born Giovanni Maria Versace; lair ing tanggal 2 Dhésèmber taun 1946 pati ing tanggal 15 Juli 1997) ya iku fèsyen desainer saka Italia lan nara yasané Versace, sawiji omah fèsyen internasional, sing ngeproduksi aksèsoris, ambar-ambar, piranti rias lan perabot omah uga klambi-klambi. Dhèwèké uga ngedesain kostum-kostum kanggo téater lan filem-filem. Mingka kancané Eric Clapton, Diana, Princess of Wales, Naomi Campbell, Madonna, Elton John, Cher, Sting lan sèlèbriti-sèlèbriti akèh liyané, dhèwèké iku desainer kapisan sing nggandhèngaké fèsyen marang donya musik. Ngaku manawa dhèwèké homo, Versace lan garwané Antonio D'Amico iku dhayoh-dhayoh langganan ing pista-pista internasional. Versace kepati ing njaba omahé dhèwèké ing pasisir Miami, sing sadurungé dikenal minangka Casa Casuarina saiki diarani "The Villa," nalika umuré uwis 50 taun déning Andrew Cunanan.

Awal kauripané 
Gianni Maria Versace lair ing Reggio Calabria, Itali, tanggal 2 Dhésèmber taun 1946. Ana kono dhèwèké gedhé karo kakangé Santo lan adhiné Donatella, karo bapaké lan ibuné sing tukang gawé gaun ya iku, Francesca. Asliné dhuwé kakang wédok, nanging mati nalika umuré isih rolas taun amarga infèksi tétanus sing ora dirawat tenanan.

Dhèwèké diparibawani déning sujarah kuna bangsa Yunani, sing mengkoni laladan historis lemah lairé. Dhèwèké nggolèk èlmu ing Liceo Classico Tommaso Campanella, ana kono sianu basa Latin Yunani kuna. Dhèwèké uga diparibawani déning Andy Warhol. Versace anyak maguru nalika isih enom marang ibuné sing dagang ing jejaitan, sing uwis makaryakaké punjul lusinan penjait-penjait wédok. Dhèwèké nyinaoni arsitèk sadurungé pindhah menyang kutha Milan nalika umuré 26 taun supaya bisa kerja ing fèsyen desain.

Cathetan lan rujukan 

Lair 1946
Pati 1997
Artikel Wiki Mrebawani
Fèsyen ya iku gagrag kang kaloka utawa kabudayan, mligi ing sesandhangan, anggon kanggo sikil, aksèsoris, kosmètik, awak manungsa, utawa mèbel. Fèsyen iku trèn ing gagrag kang bedha lan asringé ajeg bab caraning sawiji uwong dandan. Fèsyen iku gagrag-gagrag kang mengkoni kelakuan lan kréasiné-kréasiné tèkstil déning para desainer. Amarga istilah kang luwih tèknis, ya iku kostum, racaké digandhèngaké marang istilah "fèsyen", panganggoné istilah kostum uwis dimligiaké kanggo pangertèn kaya ta gaun mewah utawa ageman masquerade, kamangka "fèsyen" iku lumrahé tegesé sandang, kalebu pasinaoné.  Sanajan mangkono, aspèk-aspèké fèsyen bisa fèminin utawa maskulin, sawenèh trèn iku androgini.

Fèsyen-fèsyen sandangan 
Panjlajah barat kang dhisik, kang nglembara menyang Persia, Turki, India, utawa Cina, asringé bakal nandani ora anané paowahan ing fèsyen ing nagara-nagara iku mau. Sawiji sekretarisé Shogun ing jepang pamèr (ora pati pener sumberè) marang sawiji pangelana saka Spanyol ing taun 1609 manawa sandangan-sandangan Jepang ora tau owah punjul éwonan taun. Nanging, ana bukti kang gedhé ing Ming Cina manawa cepeté gantiné fèsyen ing sandangan-sandangan Cina.  Paowahan ing kostum asringé kedadéan nalika ana gantining kaanan ékonomi utawa sosial, kaya kang kedadéan ing Romawi kuna lan Khalifah ing abad tengahan, kang sabanjuré ana periode suwé a tanpa paowahan kang gedhé.

Rujukan 

All articles lacking reliable references
Articles lacking reliable references from March 2014
Artikel Wiki Mrebawani
Skala OO utawa skala 00 iku skala sepur modèl kang populèr dhéwé ing Britania Agung. Skala iki rada astamiwa amarga senadyan ukurané skala 1:76, nanging amba ril sepur standar iku padha karo skala H0, dadi namung 16,5 mm.

Skala OO saiki 
Skala OO panggah dadi skala populèr dhéwé ing Britania Agung déné akèhé barang kang cumepak ing skala iki. Modèl-modèl kang ana didominasi déning Hornby Railways lan Bachmann Branchline. Mèrek liyané kalebu Dapol, Heljan, Peco, ViTrains lan mbiyèn Lima. Skala liyané, kajaba skala N ora nyedyakaké variasi lan rega kang cukup murah. Kwalitas skala OO suwé-suwé dadi sangsaya apik.

Pranala njaba 

 Double O gauge Association
 History of 00 gauge 

Sepur modèl
Wong Boyko (Cyrillic: Бойки, Polish: Bojkowie
, Slovak: Pujďáci
), utawa Wong Gunung (verkhovyntsi) ya iku sawijining golongan étnografis Ukraina sing dumunung ana ing Pagunungan Karpathia ing Ukraina lan Polen. Bebarengan karo tanggané, wong Lémko lan wong Hutsul, wong Boyko minangka sub-golongan saka wong Ukraina lan nyaturaké dhialèké basa Ukraina. Wong Boyko béda saka tangga-tanggané ing bab dhialèk, busana, arsitèk rakyat, lan adat.

Ing Ukraina, panggolonganing wong Boyko lan wong Rusyn liyané minangka sawijining étnisitas Slav Wétan, sing béda saka wong Ukraina iku minangka bab sing kontrovèrsial.(Istilah kuna Ruténian, sanajan kuwi purwané saka tembung Rus, istilah kuwi ngemu ambiguitas, amarga istilah mau satemené ngrujuk marang wong Rusyn lan wong Ukraina, uga wong Bélarus sarta uga wong Ruslan, gumantung jaman sujarahé.) Miturut cacah sirah Ukraina 2011, mung ana wong 131 sing nganggep dhèwèké wong Boyko, séjé saka wong Ukraina.  Nanging, angka iki salah yèn kadeleng saka rong alesan: (1) sawenèh wong nganggep tembung Boyko iku tembung sing ngrèmèhaké; (2) ing cacah sirah Polen 2011, ana wong 258 sing nganggep dhèwèké abangsa Boyko kanthi wong 14 ing antarané nandhesaké yèn iku siji-sijiné bangsa sing didhakoni dhèwèké, Ing sènsus Polen ing taun 2011, 258 wong nganggep dhiriné minangka kabangsan Boyko, kanthi 14 wong 'ndhakoni mung iku jatidhiri bangsané.
[citation needed]

Wewengkon 
 Polen: Pérangan paling kidul-wétan saka Polen (Podkarpackie Voivodeship).
 Ukraina: Karpathia tengah lan separon pérangan kuloné ing Ukraina nyrambahi wewengkon Lviv Oblast (Skole, Turka, Drohobych, Sambir lan Stary Sambir Raions), Ivano-Frankivsk Oblast kulon (Dolyna lan Rozhniativ Raions) lan pérangan kidul-wétané Zakarpattia Oblast (Mizhhiria Raion)
 Slowakia lor-wétan
Ing kuloné Boykos ana wong Lémko sing manggoni, wétan utawa kidul-wétan-wong Hutsul, kidul utawa kidul-kulon-Wong Rusyn Karpathia.

Rujukan 

Articles containing Polish-language text
Articles containing Slovak-language text
All articles with unsourced statements
Articles with unsourced statements from December 2014
Artikel Wiki Mrebawani
Glepung beras iku glepung kang digawé saka beras kang ditumbuk utawa digiling. Glepung beras gak padha mbarèk pathi beras kang prosès nggawéné direndhem nganggo banyu alkali. Glepung beras isok dipigunakaké gaé genti glepung gandum gaé pasièn kang lara intolèransi gluten mergané glepung beras gak ngandhut gluten.

Jinis lan kagunaan
Ana cacah kalih jinis glepung beras, ya iku glepung beras kang bahan dasaré beras putih biyasa lan glepung beras kang bahan dasare saka beras ketan ireng utawi ketan putih. Rata-rata kagunaan glepung beras punika kanggo ngelengkapi bahan dhasar jajan tradhisional. Uga kanggo ngelapisi gorengan supaya dados renyah. Glepung beras ugi dados bahan kang migunani ing kecantikan kaya masker utawa krim wajah amargi kandungane glepung beras ngandung warna-warna mineral lan vitamin kang dadosaké pori-pori kulit wajah dados cilik ugi putih.

Pranala njaba
 Kagunaan glepung beras ing kasarasan 
 glepung beras lan manfaaté
 Nutrisi ana ing glepung beras

Réferènsi

Glepung
Artikel Wiki Mrebawani
Thomas Stearns Eliot yaiku juru tulis, penyair.
Dhèwèké lair ana St. Louis, Missouri, tanggal 26 September 1888.
Séda taun 1965.
Pakaryané kang kondhang  yaiku The Waste Land.

Eliot lumebu Smith Academy ana St. Louis, banjur Milton Academy ana Massachesetts.
Dhèwèké éntuk pawiyatan ana Harvard, akèh éntuk wulangan saka profesoré ngenani geguritan, filosofi, lan kritik sastra.
Sawisé lulus, makarya filosofi ana Sorbonne, Harvard, lan Merton College, Oxford.
Dhèwèké omah-omah ana Inggris, dadi kepala sekolah lan klèrk bank, dan kadangkala dadi édhitor ana penerbitan Faber & Faber.

Eliot yaiku salah sijining inovator kang wani.
Dhèwèké ora tau kompromi karo publik utawa basa.
Dhèwèké pracaya yèn geguritan kudu nuju representasi komplèksitas basa ana peradaban modhèren.

Cathetan suku

Pranala njaba 
Laman web nobelprize.org
Laman web poetryfoundation.org
Laman web biography.com

Juru gurit
Lair 1888
Artikel Wiki Mrebawani
William Faulkner yaiku sastrawan, juru tulis novèl Amérika.
Dhèwèké lair ana New Albany, Mississippi, Amérika Sarékat, tanggal 25 September 1897.
Séda ana Byhalia, Mississippi, tanggal 6 Juli 1962.
Pakaryane kang kondhang yaiku The Sound of Fury lan As I Lay Dying.
Dhèwèké éntuk pahargyan Nobel Sastra taun 1949.

Dhèwèké anak mbarepe Murry Cuthbert lan Maud Butler Falkner.
Dhèwèké ngerti latar wuri kulawargané, mligi mbah buyute, Kolonel William Clark Falkner.

Padha karo mbah kakunge mènèhi kesan ing dhekne, mbah putrine uga ngono.
Simbah putri buyute, Lelia Butler yaiku wong kang seneng maca, uga seneng lukisan, dhèwèké diajari kaendahaning garis lan warna.

Nalika nom-nomane, Faulkner seneng nggambar.
Dhèwèké uga seneng maca lan nulis geguritan.
Umur rolas taun, dhèwèké wiwit niru juru tulis romantik Sekotlan, mligi Robert Burns, uga Inggris, A. E. Housman lan A. c. Swinburne.
Amarga kapinterane, dhèwèké bosen sekolah lan ora ngentukake diploma.
Sawisé metu dhèwèké makarya tukang kayu lan dadi klerk ana bank-e simbahe.

Cathetan suku

Pranala njaba 
Laman web biography.com
Biografi ana britannica.com
Laman web poetryfoundation.org

Sastrawan
Lair 1897
Artikel Wiki Mrebawani
Kaul iku janji prasetya kang diikrarké déning para réligius agama Katulik. Sejatiné, kaul iku tembung kang umum kanggo nyebut janji utawa ikrar, nanging saiki asring dienggo mligi kanggo para réligius Katulik. Para réligius ya iku romo, bruder lan suster. Lumrahé ing tembé mangsa novisiat, para novis ngikrarké kaul marang Sarèkat utawa kongregasiné. Ana telu kaul kang mligi diikrarké déning para religius, ya iku, urip mlarat utawa miskin, wadhat, lan tangat. Kaul iku ana rong warna, kaul sawatara lan kaul salawasé (kekal). Iku mau gumantung karo aturaning Sarékat lan kongregasi. Ana ing Sarékat Yesus saumpamané, kabèh novis kang bisa ngrampungké 2 taun mangsa novisiat, banjur ngikrarke kaul salawasé. Ewadéné mengko sawisé urip sajeroning Sarékat sawatara wektu manèh, banjur ngikrarké kaul pungkasan (akhér).

Sajarah
Urip miturut kaul, diwiwiti ing jamané wong-wong kang urip kanthi laku tapa. Wong-wong iku urip mardika kanthi narik dhiri saka urip padinanan lan nglakoni tapa ing gua-gua lan gunung-gunung. Sing péngin digayuh ya iku urip sampurna srana nyepi saka urip kadonyan. Wong-wong iki mau banjur diarani pretapa. Wong-wong akèh pada nekani para pretapa kanggo njaluk wejangan. Iki mau amarga para pretapa dianggep duwé kawicaksanan urip kang luwih dhuwur. Ciri mligi para pretapa iku mau ya iku urip wadhat lan mlarat. Wadhat iku amarga ora duwé bojo, lan mlarat amarga wis ninggal kabèh barang kadonyan.

Urip ing biara
Kanthi lumakuning jaman, saiki urip miturut kaul katulik ora dilakoni kanthi nyepi menyang biara manèh. Saiki para religius urip bareng ing papan kang diarani biara. Mulané wong-wong iku mau uga diarani biarawan-biarawati. Cacahé golongan kang urip bareng minangka biarawan uga samsaya akèh. Golongan iki mau diarani ordho religius. Wong kang urip minangka biarawan tetep nyekel kaul kang wis diwiwiti para pretapa, ya iku urip wadhat lan mlarat. Rong kaul iku mau banjur ditambahi kaul siji manèh ya iku kaul tangat. Kabèh biarawan/biarawati kudu gelem tunduk lan tangat karo aturan sajeroning ordoné.

Cathetan suku

Katulik
Carabasa Jawa Wétanan (Ind: dialek bahasa Jawa Timur) utawa basa Jawa Wétanan (iku salah siji saka telung carabasa gedhé basa Jawa kang dicaturaké ing mèh saindengé tlatah Jawa Wétan lan sawenèh tlatah Jawa Tengah brang lor-wétan. Carabasa Jawa Wétanan brang lor watesé tekan tlatah Jawa Tengah, déné brang kidul ora nyrambahi kabèh tlatah kidul Jawa Wétan. Paling kulon, carabasa Jawa Wétanan dicaturaké tekan Pathi lan Grobogan. Paling wétan, carabasa Jawa Wétanan dicaturaké tekan Banyuwangi, kang sapérangané nganggo basa Using. Carabasa iki dumadi saka pirang-pirang bageyan carabasa kaya: Blora, Pathi, Bojanegara, Gresik, Surabaya, Malang, Pasuruan, lsp.

Carabasa Jawa Wétanan yèn dibandhingna karo carabasa baku (carabasa Jawa Tengahan), bédané katon ing babagan swarajati (Ind: fonetik) lan paramasastra (Ind: tatabahasa).

Swarajati 
Ing sawenèh wewengkon, kaya Gresik, Pasuruan, Surabaya, Sidaharja, fonem swara carabasa Jawa Wétanan kang ditemokaké ana wolu: /a/, /i/, /u/, /e/, /ə/, /ɛ/, /o/, lan /ɔ/. Iki béda saka gunggung fonem swara kang ditemokaké ing carabasa baku kang cacahé enem: /a/, /i/, /u/, /e/, /ə/, lan /o/, déné /ɛ/ lan /ɔ/ dianggep alofon. Pasangan minimal kanggo nuduhaké yèn /ɛ/ lan /ɔ/ iku fonem contoné tembung /ɔmbɔ/ ('jembar') lan /amba/ ('ngambah'), uga tembung /kabe/ ('kulawarga berencana') lan /kabɛ/ ('kabèh').

Ing carabasa Jawa Wétanan, ana korèspondhènsi antarané uni [ɛh] lan [ɔh] karo [ɪh] lan [ʊh] ing carabasa Jawa Tengahan. Contoné kaya ing Pasuruan karo Bojanegara, tembung /mulɛh/ korèspondhènsi lan tembung mulih /mulɪh/ ing carabasa Jawa Tengahan, déné tembung /abɔh/ korèspondhènsi lan tembung abuh /abʊh/ ing carabasa Jawa Tengahan.

Fonem /w/ ing awal tembung iku ora muncul ing carabasa Jawa Wétanan. Contoné, tembung Jawa Tengahan wétan, weruh, karo wutuh dadi /etan/, /ərʊ(h)/ utawa /ərɔ(h)/, karo /utʊ(h)/.

Paramasastra
Ing babagan gramatika, carabasa Jawa Wétanan duwé ciri ing tataran morfologi lan sintaksis.

Morfologi
Ana limang ciri morfologi kang mbédakaké carabasa Jawa Wétanan saka Jawa Tengahan, ya iku:

 panambang -(n)em kanggo nandhani persona keloro kang ditemokaké ing wewengkon Blora, Pathi, lan Rembang;
 panambang -lèh kanggo nandhani imperatif kang ditemokaké ing wewengkon Blora, Pathi, lan Rembang;
 ater-ater tak- kanggo nandhani tembung kriya pasif; tak uga kanggo tembung ancer-ancer;
 dwipurwa kang tegesé 'nganggo';
 ater-ater sun- utawa sang- kanggo nandhani pronomina posèsif ing sadurungé tembung aran; sang- dienggo ing wewengkon Gresik.

Sintaksis 
Ciri sintaksis kang mbédakaké carabasa Jawa Wétanan saka Jawa Tengahan katon ing struktur ukara pasif mawa pelaku persona I lan II. Nèk strukturé ing carabasa baku tak-V utawa kok-V, ing carabasa Jawa Wétanan strukturé dadi di-V (karo) awakku utawa di-V (karo) awakmu.

Cathetan sikil

Réferènsi 
 

Dhialèk basa Jawa
Gebr. Märklin & Cie. GmbH utawa Märklin (ing aksara gedhé MÄRKLIN utawa MAERKLIN) iku sawijining firma Jerman produsèn dolanan lan mligi sepur modèl. Firma iki diadegaké ing taun 1859 lan pabriké ana ing Göppingen, praja Baden-Württemberg. Sanadyan wiwitané spésialisasi nggawé omah bonéka lan aksèsorisé, jaman saiki Märklin ditepungi wong minangka produsèn sepur modèl lan dolanan tèknis. Ing sawatara pérangan Jerman lan Swédia, jeneng firma iki mèh sinonim karo sepur modèl.

Ing Éropah Märklin iku firma sepur modèl nomer siji mawa omzèt € 108 yuta ing taun 2011.

Pranala njaba 

 Situs wèb resmi

Sepur modèl
The Way kuwi salah siji lagu sing dinyanyèkné karo penyanyi lan penulis lagu teka Amérikah Sarékat ya iku Ariana Grande, ndhik album studio kapisané, Yours Truly. Lagu iki resmi dirilis mawa internasional  tanggal 26 Maret 2013.

Pratélan Laguné 
 Digital download
 "The Way" featuring Mac Miller – 3:46

 Digital download (Versi Spanglish)
 "The Way" (Versi Spanglish) featuring Mac Miller – 3:46

 CD Single
 "The Way" (featuring Mac Miller) ~ 3:46

 Indonesia Cover
 Naomi Pratiwi feat. Rayi "RAN"-"The Way"-3:50

Pengrilisan

Rujukan 

Lagu
Ariana Grande
Artikel Wiki Mrebawani
Bridgit Claire Mendler () ya iku salahsawijiné aktris, penyanyi Amérika, musisi lan penulis lagu. Piyambaké ngelakokaké Teddy Duncan ndhik Sitkom Komedi Disney "Good Luck Charlie" lan mbintangi Film Disney Channel Original Movie Lemonade Mouth. Piyambaké nduwé peran dadi Juliet Van Heusen ndhik Wizards of Waverly Place lan uga metu ndhik, "Alvin and the Chipmunks: The Squeakquel", lan "Beverly Hills Chihuahua 2". Piyambaké wis nandatangani kontrak karo Hollywood Records, sing nduwé rencana kanggo ngerilis debut album studio ndhik taun 2012.

Filmografi

Tur konser 

 Live in Concert (2012–13)
 Summer Tour (2013)

Penghargian lan Nominasi

Réferènsi

Pranala njaba 

 
 
 
 
 
 Artist site on Disney Music

Penyanyi Amérikah Sarékat
Artikel Wiki Mrebawani
Lair 1992
Cody Robert Simpson () ya iku penyanyi lan penulis lagu teka Gold Coast, Queensland, Australia, sing saiki nandatangani kontrak karo label rekaman Amérikah Sarékat, Atlantic Records. Simpson lair teka pasangan Brad lan Angie Simpson. Piyambaké nduwé loro sadulur kandung sing luwih enom, Tom lan Alli.

Penghargian lan nominasi

Réferènsi

Pranala njaba 

 
 
 
 

Penyanyi Australia
Cody Simpson
Artikel Wiki Mrebawani
Lair 1997
Prancis iku sawiji nagara kang maju ing indhustri desain fesyen, karo nagara-nagara liyané kaya Itali, Jérman, Karajan Manunggal, Jepang lan, Amérikah Sarékat. Fèsyen iku salah sawijining pérangan kang wigati ing kabudayan nagara-nagara iku mau lan masyarakaté, lan Prancis iku misuwur amarga duwéné rasa kang agung ing fèsyen. Haute couture lan theee prêt-à-porter (ready-to-wear) utawa sandhangan siyap kanggo, antara gagrag-gagrag fèsyen liyané, isih dadi pérrangané kabudayan tradhisional Prancis. Prancis dhuwé akèh desainer-desainer kawentar.

Desain Prancis dadi wigati nalika abad angka 15 tekan saiki. Industri fesyen dadi barang èkspor budaya kang wigati important saka Prancis awit abad angka 17 lan haute couture kang modherniku baka mulané ing taun 1860an.

Paris lumaku minangka sèntralé indhustri fèsyen ing nagara iku. Karo kutha-kutha kaya New York City, London lan Milan, paris kaanggep kutha krajané fèsyen kang misuwur. Paris iku omahé fèsyen desainer-desainer kang utama lan kawentar kalebu Chanel, Pierre Cardin, Céline, Chloe, Dior, Givenchy, Jean Paul Gaultier, Hermès, Lanvin, Rochas, Vuitton, lan Yves Saint Laurent.

Akèh kutha-kutha ing Prancis, kalebu Lyon, Marseille, Toulouse, Lille, Strasbourg, Bordeaux, Nantes or Rennes, iku dhistrik-dhistrik lan panggonan-panggonan kang méwah. Ing akir abad-abad iki, kutha-kutha iku mau uwis owah dad iku kutha-kutha maju lan produsèn-produsèn lan konsumèn-konsumèn barang-barang méwah. Île-de-France, Manosque, La Gacilly (cedhak kutha Rennes), lan Vichy mimpin majuning indhustri kosmètik, dadi omah kanggo mèrek-mèrek kaéndahan kaloka kanthi internasional kaya ta L'Oreal, Lancôme, Guerlain, Clarins, Yves Rocher, L'Occitane, Vichy, dkk.

Kutha-kutha kaya Nice, Cannes, St. Tropez, antara kutha-kutha liyané kang ing laladan French riviera, iku uga kaloka minangka panggonané kaméwahan, kang saben taun akèh dhayoh-dhayoh sèlebriti-sèlebriti saka médhia internasional, pamengku-pamengku, lan bilyunèr.

Sajarah

Abad angka 17, Barroque lan Klassisisme 

Gandhèngané nagara Prancis karo fèsyen lan mode (gagrag) (la mode) iku ana mligi ing nalika anyaké Prancis ing ngisor wewengkoné Louis XIV . Nalika iku, industrie-industrie barang-barang méwah ing Prancis dadi kawasésa déning kaum ningrat lan pangadilan radya Prancis dadi, bisa dianggep, juru panemtuné gagrag lan rasa ing Éropah.  Munggahing kautamané fèsyen Prancis digandhengaké marang panciptaning pawarta-pawarta bab fèsyen ing awal taun 1670an (amarga Jean Donneau de Visé), kang ngowahi indhustri fèsyen kanthi ngadhol desain-desain kanggo masarakat njabaning pangadilan Prancis lan kanthi misuwuraké gagasan-gagasan kaya ta "mangsa" fèsyen lan gonta-gantining gagrag.

Cathetan

Wewacan lanjutan 
 Bourhis, Katell le: The Age of Napoleon: Costume from Revolution to Empire, 1789-1815, Metropolitan Musiyum of Art, 1989. ISBN 0870995707
  CS1 maint: Multiple names: authors list (link)

CS1 maint: Multiple names: authors list
Artikel Wiki Mrebawani
Jared Drake Bell (lair 27 Juni 1986), atawa sing luwih ditepang Drake Bell, ya iku sawijiné aktor, pemusik, penyanyi, komedian, presenter televisi, pengisi suwara, prodhuser rekaman, lan sutradara teka Amérikah Sarékat.

Filmografi

Réferènsi 

Lair 1986
Wong urip
Drake Bell
Penyanyi Amérikah Sarékat
Artikel Wiki Mrebawani
Fiona Apple McAfee Maggart (lair 13 September 1977) ya iku penyanyi, penulis lagu lan pianis Amérikah Sarékat. Album kapisané Tidal, dibabarné ndhik taun 1996 lan nampa Grammy Award kanggo Best Female Rock Vocal Performance (karo tambahan enem nominasi) kanggo lagu "Criminal".  Album sawisé kalebu: When the Pawn... (1999), Extraordinary Machine (2005), lan The Idler Wheel... (2012).

Pagesangan lan kulawarga
Lair ndhik New York, Apple kuwi putri teka penyanyi Diane McAfee lan aktor Brandon Maggart. Eyang maternalé ya iku penari Millicent Green lan vokalis big band Johnny McAfee. Adiké nyanyèkné kabaret lan jeneng pangguné Maude Maggart, lan aktor Garett Maggart ya iku sadulur tuwa tiriné.

Ndèk umur 12 taun piyambaké wis diperkosa ndhik njaba apartemené.<ref>'FIONA-The Caged Bird Sings, Rolling Stone Jan '98 by Chris Heath </ref> Piyambaké sabanjuré ngelansingné awaké kanggo "umpan".

Albumé

 Tidal (1996)
 When the Pawn... (1999)
 Extraordinary Machine (2005)
 The Idler Wheel... (2012)Fetch the Bolt Cutters'' (2020)

Réferènsi

Pranala njaba 

 
 
 
 

Lair 1977
Wong urip
Penyanyi Amérikah Sarékat
Artikel Wiki Mrebawani
Paella (Valencian pronunciation: [paˈeʎa] or [pəˈeʎə], Spanish: [paˈeʎa]; pertalan basa Inggris: /pɑːˈeɪlə, -ˈeɪljə, -ˈeɪjə, -ˈɛlə, -ˈjɛlə/[1][2] utawa /paɪˈɛlə/[3]) ya iku panganan beras saka Valencia sing duwé oyot sing baka mulané (sing wujudé koyo sing ana saiki) ing tengah-tengahé abad angka 19 cedhak laguna Albufera ing pasisir wétané Spanyol cedhaké kutha Valencia. Akèh wong-wong sing dudu saka Spanyol nganggep paella minangka hidhangan nasional  Spanyol, nanging akèh-akèhé wong  Spanyol ndhelok paella iku dadi hidhangan lokalé Valencia. Wong-wong Valencia, ya bener, nganggep paella minangka salah sawijining simbol khasé tlatah iku.

Jinis-jinisé paella kalebu  paella Valencia (basa Spanyol: paella valenciana
), paella vegetarian/vegan (basa Spanyolé: paella de verduras
), paella tetedhan sagara (basa Spanyolé: paella de marisco
), lan paella campuran (basa Spanyolé: paella mixta
), nanging akèh manèh jinis-jiniséare. Paella Valencia dimudhengi dadi resèp asliné hidhangan iki dumadi beras putih, buncis (bajoqueta lan tavella), daging (daging pitik daging daging kelinci), kacang putih (garrofón), kéong, lan bumbu-bumbu kaya ta saffron lan rosemary. Bumbu liyané sing lumayan umum nanging mung ana ing sawiji mangsa ya iku artichokes. Paella tetedhan sagara nggantèkaké daging nganggo etedhan sagara lan nglangi buncis-buncisan mua lan jangan-janganan ijo liyané. Paella campuran iku gaya bébas sing nggabungaké daging kéwan darat, tetedhan sagara, janganan, lan kadang kala buncis-buncisan. Akèh-akèhé, chef-chef paella nggunakaké beras bomba amarga beras jinis iki luwih ora gambang kematengen, nanging wong-wong Valencia luwih milih gunakaké jinis beras sing luwih gampang kelèt (lan sabanjuré luwih gampang kematengen) kaya ta beras Senia. Kabèh jinis paella gunakaké lenga zaitun.

Cathetan 

Articles containing Spanish-language text
Artikel Wiki Mrebawani
Alan Moore ya iku juru tulis, mligi juru tulis komik.
Pakaryane kang kondhang ya iku Watchmen, V for Vendetta, lan From Hell.

Punjul telung puluh taun dhèwèké makarya komik, saka pahlawan super ing Jack the Ripper benjur ing erotika.
Swamp Thing, digawé déning Moore taun 1980-an, marakake komik horor duwé industrine dhéwé nalikane penerbit komik padha 'angkat tangan' kanggo nerbitake komik kaya mangkono amarga mathok Comics Code utawa aturan komik.

Cathetan suku

Pranala njaba 
Laman inverse.com
Laman theguardian.com
Laman web believermag.com

Juru tulis komik
Rudyard Kipling ya iku juru tulis, penyair, jurnalis.
Lair ana Bombay, India, tanggal 30 Dhésèmber 1865.
Séda ana Middlesex Hospital, London, Inggris, tanggal 18 Januari 1936.

Dhèwèké sinau ana United Services College, Westward Ho, Bideford, Inggris lan bali India taun 1882, makarya ana koran Anglo-India.
Sepuluh taun lebare, dhèwèké mbojo karo Caroline Balestier lan omah-omah ana Brattleboro, Vermont.
Ing kana, dhèwèké nulis The Jungle Book taun 1894 kang kondhang.

Nalika Perang Donya 1, dhèwèké nulis manéka buku propaganda.
Kumpulan geguritané terbit taun 1933.

Taun 1907, dhèwèké wntuk pahargyan Nobel Sastra.
Kipling uga dadi panampa manéka gelar kehormatan lan pahargyan liyané.
Taun 1926, dhèwèké éntuk the Gold Medal of the Royal Society of Literature.

Cathetan suku

Pranala njaba 
Laman web biography.com
Laman nobelprize.org

Sastrawan
Nobel Sastra
Lair 1865
Artikel Wiki Mrebawani
Wong Ruténia lan wong Ruténé ya iku éksonim abasa Inggris kuna kanggo wong-wong kang ing jaman tengahan karan para Rus' (utawa Русь) ing manéka warna péranganing Éropa Wétan. Saka Abad angka 9, prajaing ("land of the Rus'"), kang sawisé karan Kievan Rus' diapali ing Éropa Kulon kanthi jeneng kang manéka warna kang purwané saka Rus'.  Awit Abad angka 12, Rus' lumrahé diapali ing Éropa Kulon mawa jeneng kang dilatinisasi ya iku Ruténia. Ing panganggo kang luwih bawéra, "wong Ruténian" utawa "Ruténé" dinggo ngrujuk wong Bélarus, wong Ruslan, anggota saka minoritas Rusyn lan wong Ukraina.

Ing pungkasaning Abad angka 18, basa Ukraina modhèren wiwit dikodhifikasi. Éksonim kang lumrah dianggo déning wong Ukraina ing wekto iku, kaya Ruslan Cilik (Малороссия; Malorossiya) lan Ruténia, dianggep ora lowung/ora ilok déning para nasionalis Ukrainia, lan akèh wong kang nuli ngarani dhiriné wong Ukraina, sawijining jeneng alternatif kang wis ana suwené munjuli saparo milénium.

Sanajan mangkono, ing wektu bebarengan, akèh wong Rusyn (Rusyn: Русины, Rusiny; Ukrainian: Русини/Руські
, Rusyny/Rus'ki; Bélarusian: Русіны
, Russian: Русины
, Rusiny) ora sarujuk marang jejuluk wong Ukraina utawa nganggep dhiriné minangka wong Ukraina, mligi wong-wong kang ana ing Ruténia Karpathia lan Rusyn Pannonia. Anané gepkan marang basa tanggané, kaya déné basa Slowak, basa Polski, basa Honggari, basa Rumeni lan basa Jerman uwis njalari sigar basa antara basa Rusyn lan basa Ukraina. Ngancik tengahaning Abad angka 19, wong Rusyn saka Galisia lan Lodomerfia uwis ngodhifikasi basané. Akèh wong-wong kang dianggep wong Rusyn saiki nganggep dhiriné minoritas. Mayoritasé wong-wong iki ndunungi Ukraina Kidul-Kulon, Slowakia Wétan, Polen Kidul-Wétan, Honggari Lor-Wétan, lan Rumeni Lor-Kulon. Wong-wong kang magepokan, ya iku wong Rusyn Pannonia (utawa Ruténe Pannonia) kang dumunung ing laladan rangkah ing Sèrbi lan Kroasia.

Istilah wong "Ruténia" lan "Ruténe" saiki arang digunakaké karo wong Rusyn utawa wong Ukraina. Sering ana kabingungan nalika jeneng Rutènia utawa Ruténé dianggo, mligi amarga telung bab:
 jeneng "wong Rusyn" lan "wong Ruténia" asringé bisa dienggo gonta-ganti, saperlu nandhesaké yèn dhèwèké iku wong Rusyn;
 "wong Ukraina" lan "wong Ruténia" kala-kala bisa dienggo gonta-ganti, saperlu nandhesaké yèn dhèwèké iku wong Ukraina, lan;
 pamaréntah nasional uwis nulak, kanggo ngakoni wong-wong kang ngaggep dhiriné minangka "wong Ruténia", "wong Rusyn" lan/utawa "wong Ukraina".

Waca uga 
 Nakonechny, Ye. Stolen name.Why Ruthenians became Ukrainians. "Stefanyk Science Library (National Academy of Sciences of Ukraine)". Lviv, 2001. (Ukrainian)

Rujukan 

Articles containing Ukrainian-language text
Articles containing Bélarusian-language text
Articles containing Russian-language text
Articles with Ukrainian-language external links
Artikel Wiki Mrebawani